**Studentska praksa Inicijative privatnog sektora za mlade - Priručnik za obrazovne ustanove**





Sadržaj

[Predgovor hrvatskom programu studentske stručne prakse 2](#_Toc524520923)

[Dio 1: Pozadina programa, etos i uvod 3](#_Toc524520924)

[Odjeljak 1: Pozadina programa 3](#_Toc524520925)

[Odjeljak 2: Što je to studentska stručna praksa? 3](#_Toc524520926)

[Odjeljak 3: Što stručna praksa pruža studentima? 4](#_Toc524520927)

[Odjeljak 4: Što studentska praksa omogućuje obrazovnim ustanovama? 5](#_Toc524520928)

[Odjeljak 5: Što stručna praksa omogućava poslodavcima? 7](#_Toc524520929)

[Dio 2: Planiranje studentske prakse 8](#_Toc524520930)

[Odjeljak 1: Kako bi obrazovne ustanove trebale pripremiti svoje studente za praksu 8](#_Toc524520931)

[Odjeljak 2: Radionice 9](#_Toc524520932)

[Odjeljak 3: Korisni izvori 12](#_Toc524520933)

[Dio 3: Tijekom trajanja studentske prakse 14](#_Toc524520934)

[Odjeljak 1: Kako pružiti podršku i studentima i poslodavcima 14](#_Toc524520935)

[Odjeljak 2: Angažman poslodavca 14](#_Toc524520936)

[Odjeljak 3: Smisleni zadaci povezani s poslom 15](#_Toc524520937)

[Odjeljak 4: Ocjenjivanje 15](#_Toc524520938)

[Primjeri dobre prakse 16](#_Toc524520939)

[Studija slučaja 1: Komunikacijski laboratorij 16](#_Toc524520940)

[Studija slučaja 2: Erste&Steiermärkische Bank d.d. 19](#_Toc524520941)

[Studija slučaja 3: Genius Consulting 21](#_Toc524520942)

[Dodaci 24](#_Toc524520943)

[Dodatak 2: Izvještaj Studenta o Završenoj Praksi (ispunjava student) 27](#_Toc524520944)

## Predgovor hrvatskom programu studentske stručne prakse

Poštovani čitatelju,

Nezaposlenost mladih i dalje je veliki problem u Hrvatskoj. Kao snažnom i neovisnom glasu poslodavaca i poduzetnika, jedno od područja interesa Hrvatske udruge poslodavaca jest fleksibilno tržište rada i kompetentna radna snaga.  
 Vjerujemo da, zbog strukturnih izazova unutar hrvatskog sustava obrazovanja i zapošljavanja, studenti često nemaju praktične vještine koje zahtijevaju poslodavci u privatnom sektoru te su potrebne reforme srednjoškolskog i visokoškolskog obrazovnog sustava usmjerene na stjecanje prilagodljivih vještina za izvršavanje budućih zadataka na radnom mjestu, Stoga je u listopadu 2016. godine, zajedno s Europskom bankom za obnovu i razvoj (EBRD) i tvrtkom People 1st iz Velike Britanije, Hrvatska udruga poslodavaca (HUP) pokrenula Inicijativu privatnog sektora za mlade. Inicijativa je okupila pružatelje usluga obrazovanja i poslodavce s ciljem rješavanja problema neusklađenosti vještina mladih ljudi i širenja njihovih gospodarskih mogućnosti u procesu tranzicije prema konkurentnom, tržišno orijentiranom gospodarstvu koje podržava dugoročno održivi rast.

Uvođenjem učenja temeljenog na radu, mentorstva i programa studentske prakse, Inicijativa privatnog sektora za mlade ima za cilj omogućiti učinkovito uključivanje mladih ljudi na tržište rada, osiguravanjem visokokvalitetne prakse kod uglednih poslodavaca koji su u potrazi za mladim talentima. U okviru ove inicijative, studenti imaju priliku sudjelovati u svakodnevnim poslovnim aktivnostima tvrtke, raditi na dugoročnim ciljevima za pokazivanje i razvijanje vještina povezanih s industrijom te pratiti rad višeg menadžmenta kako bi bolje razumjeli poslovanje svake pojedine tvrtke. S druge strane, jedna od glavnih prednosti koju poslodavci dobivaju ponudom stručne prakse studentima je prilika da odaberu i razviju buduće talente, procijene i prate potencijalne zaposlenike te steknu visoko kvalificiranu radnu snagu.

Krajnji cilj Inicijative privatnog sektora za mlade je ukazati na važnost kombiniranja studija i stručne prakse u Hrvatskoj, kao i u susjednim zemljama koje imaju isti problem. Stoga vjerujemo da će Međunarodni regionalni priručnik biti od velike koristi studentima, obrazovnim ustanovama i poslodavcima.

Vama, poštovani čitatelju, želim sve najbolje bez obzira jeste li student u potrazi za stručnom praksom ili poslodavac u potrazi za mladim talentima i svježom perspektivom. Želim vam mnogo uspjeha u budućoj karijeri i rastu i razvoju vašeg poslovanja.

S poštovanjem,

Davor Majetić  
glavni direktor  
Hrvatska udruga poslodavaca

## Dio 1: Pozadina programa, etos i uvod

### Odjeljak 1: Pozadina programa

Hrvatska udruga poslodavaca (HUP) i Europska banka za obnovu i razvoj pokrenuli su Inicijativu privatnog sektora za mlade (PSYI) u suradnji s privatnim tvrtkama, profesionalnim udrugama žena i akademskim institucijama. Inicijativa je pokrenuta 2017. godine kao zajednički pokušaj rješavanja problema neusklađenosti vještina mladih ljudi i širenja gospodarskih prilika za žene.

### Odjeljak 2: Što je to studentska stručna praksa?

Stručne prakse učinkovit su način za upoznavanje studenata s poslovanjem, industrijom i općenito radnim mjestom. Omogućuju im da tijekom studija u privatnim tvrtkama steknu radno iskustvo i usvoje praktična znanja i vještine.

Kvalitetno vođene prakse često su korisne i za poslodavce i za studente. Student ima priliku razviti profesionalne vještine i upoznati se s određenom strukom ili industrijom, a istovremeno, poslodavac ima mogućnost pokretanja i realizacije projekata koji nisu uvijek izvedivi bez dodatne pomoći. Studentska stručna praksa može povećati mogućnosti zapošljavanja studenta u budućnosti te istovremeno osigurati priljev novih, visokotalentiranih novaka u industriju.

**Definiranje pojma „Stručna praksa“**

Stručna praksa podrazumijeva da pojedinac, obično student, odlazi na posao tijekom određenog vremenskog razdoblja s ciljem stjecanja odgovarajućeg iskustva prije nego počne graditi vlastitu karijeru. Na taj se način studenti izlažu radnom okruženju u industriji vezanoj uz njihovo područje studiranja. Kvalitetna praksa može trajati najmanje šest tjedana, pa sve do dvanaest mjeseci.

### Odjeljak 3: Što stručna praksa pruža studentima?

Program studentske prakse donijet će brojne koristi studentima. Neke od njih opisane su u nastavku.

**Praksa na radnom mjestu i iskustvo u industriji**

Vaš student pohađa studijski program i možda nema ni dana radnog iskustva. Neki studenti možda imaju honorarne poslove koji nemaju veze s njihovim područjem studiranja. Na primjer, student prehrambene tehnologije možda vikendom ili navečer radi u prodavaonici, a student poljoprivrede u kafiću. Takvi će studenti znati ponešto o odgovornostima i pravilima radnog mjesta, ali ovo će biti njihovo prvo iskustvo i doživljaj odabranog zanimanja. S druge strane, vaš student možda nije imao nikakvo radno iskustvo prije upisa na studij i u tom slučaju će mu ponašanje i pravila na radnom mjestu biti potpuna novost.

**Prilika za povezivanje teorije s praksom**

Studenti su tijekom studija učili o svom budućem zanimanju, ali možda nisu imali priliku naučenu teoriju primijeniti u praksi. Studenti će trebati podršku dok „bruse zanat“ u industriji i rade pokoju grešku na svom putu.

**Izgradnja mreže profesionalnih kontakata**

Stručna praksa pružit će studentu priliku za rad s osobama sličnog profila i izgradnju mreže profesionalnih kontakata koji će mu pomoći u nastavku karijere. To je velika prednost i može studentu osigurati više prilika kada po završetku studija krene u potragu za zaposlenjem.

**Potvrda ili promjena odabira zanimanja**

Iako je student izabrao buduće zanimanje samim odabirom studija, kad se konačno nađe na radnom mjestu može doći do nekoliko situacija:

* tijekom prakse može utvrditi da je donio pravu odluku
* tijekom prakse može početi dvojiti o tome je li izabrao pravo zanimanje U tom ga slučaju trebate potaknuti na razgovor s njegovim voditeljem prakse i predstavnikom fakulteta.
* Student može u okviru industrije otkriti alternativna zanimanja kojima bi se želio baviti.

**Izgradnja samopouzdanja**

Studenti mogu isprva osjećati nesigurnost i strah suočeni s praktičnim situacijama u odabranoj industriji, ali će uskoro izgraditi samopouzdanje. Savladavanje ove početne prepreke pomoći će mu da po završetku studija na prvo radno mjesto krene s više samopouzdanja i vjere u svoje sposobnosti.

**Prilika za stjecanje iskustva u korištenju nove opreme i strojeva**

Nemaju sve obrazovne ustanove najsuvremeniju opremu koja se koristi u industriji, osobito ako se radi o proizvodnom okruženju. Radom u tvrtki ili industriji student će imati priliku upoznati se s opremom i strojevima koji se trenutačno koriste te će naučiti rukovati potrebnim alatima i resursima.

**Prilika za osposobljavanje iz zaštite na radu i rad u sigurnom okruženju**

Tijekom prakse studenti će biti upoznati i sa strogim pravilima sigurnosti i zdravlja na radu koja nalažu osposobljavanje za rad na siguran način i korištenje osobne zaštitne opreme (PPE). Osposobljavanje iz zaštite na radu tijekom prakse je nešto što HUP potiče i podržava.

U proizvodnim i laboratorijskim okruženjima, formalne procedure zaštite na radu osigurat će studentima odličnu prilagodbu i potrebna znanja i vještine koje će im omogućiti da budućem zaposlenju pristupe s iskustvom rada na siguran način.

### Odjeljak 4: Što studentska praksa omogućuje obrazovnim ustanovama?

**Užu suradnju s industrijom**

„Zajednica“ za zapošljavanje može, prema potrebi, osigurati obuku za studente i osoblje obrazovnih ustanova koristeći tehničku i visoko specijaliziranu opremu koja ovisi o sektoru (npr. istraživanje i zdravstvo) kako bi obrazovna ustanova mogla potrošiti sredstva na nešto drugo.

Obrazovna ustanova imat će dodatnu korist od toga što u nastavi ima studente koji su stekli praktično iskustvo u svojim područjima i pristup većoj mreži profesionalnih kontakata unutar industrije, kao i veću vidljivost na tržištu rada i u široj društvenoj zajednici.

**Studente s većim samopouzdanjem i sposobnostima**

Stopa zadržavanja studenata često se povećava zbog veće važnosti obrazovanja stečenog tijekom programa stručne prakse. Pozitivna iskustva na stručnoj praksi mogu rezultirati boljim plasmanom studenata u karijeri nakon studija, što dokazuje uspjeh odnosa između obrazovne ustanove i poslodavaca u sektoru.

**Sustavno stručno usavršavanje osoblja obrazovne ustanove**

Za koordinatora prakse, stručna praksa osigurava mehanizam kojim obrazovna ustanova dobiva važne povratne informacije o svojim kolegijima, nastavnom planu i procjeni. Ustanove mogu reagirati na te povratne informacije i poboljšati ili prilagoditi svoju ponudu ili bazu znanja i vještina među osobljem kako bi privukli više kvalitetnih studenata na svoje kolegije. Prednosti proizlaze i iz prilike za povezivanje s različitim poslodavcima koji će angažirati i zaposliti studente određene obrazovne ustanove. Stručna praksa također omogućuje dodatno praktično iskustvo koje osoblje ustanove ne može uvijek ponuditi studentima zbog ograničenja u vremenu ili opremi.

**Poboljšani odnosi sa zajednicom**

Program studentske stručne prakse može značajno utjecati na perspektivu studenta određene zajednice ili regije. Takvi programi mogu potaknuti studente lokalnih obrazovnih ustanova da ostanu u svojoj zajednici ili regiji nakon diplomiranja čime se smanjuje odljev dragocjenih talenata i pozitivno utječe na lokalno gospodarstvo.

Ponekad dođe do „prekida veze” između obrazovanja i gospodarstva. Angažiranjem studenata lokalnih obrazovnih ustanova i sveučilišta, programi studentske prakse djeluju kao kanal kojim obrazovne ustanove osiguravaju da akademski programi odgovaraju potrebama industrije. Studenti su poput vrijednih ambasadora koji svojim obrazovnim ustanovama daju povratne informacije.

Studentska praksa važan je most između poslovanja, obrazovanja i društvene zajednice. Lokalne zajednice imaju priliku napredovati zahvaljujući priljevu motiviranih i kvalificiranih radnika koji također postaju aktivni članovi društva. Osim toga, društvene zajednice mogu imati koristi i od izlaganja novim idejama koje proizlaze iz projekata, istraživanja ili aktivnosti studentske prakse.

S obzirom da će poslodavci najvjerojatnije angažirati studente iz različitih obrazovnih ustanova određenog područja, programi studentske prakse pružaju temelj za izgradnju vrijednih mreža ili suradnji ustanova. Prilike za umrežavanje ustanova iz regije koje imaju zajedničkog poslodavca mogu ojačati inicijative lokalnog gospodarskog razvoja.

Programi studentske prakse također pružaju mogućnost organizacijama da podrže važno lokalno pitanje ili projekt. Dodjeljivanjem studenata ovakvim inicijativama, obrazovne ustanove pružaju lokalnim zajednicama potrebne resurse, vrijeme i inventivnost.

Kvalitetan program studentske prakse može podržati napore lokalne obrazovne ustanove. Programi studentske prakse mogu poslužiti kao glavni čimbenik u privlačenju potencijalnih studenata na lokalno područje, osobito ako se ustanova bori s problemom smanjenja upisa.

### Odjeljak 5: Što stručna praksa omogućava poslodavcima?

1. Pronalaženje budućih zaposlenika
2. Isprobavanje novih talenata
3. Povećanje produktivnosti i korist od kratkoročne pomoći
4. Povećanje stope zadržavanja zaposlenika
5. Svježe ideje
6. Priliku za vraćanje zajednici
7. Suradnju s obrazovnim ustanovama s ciljem unaprjeđenja sadržaja učenja
8. Prilika za stjecanje iskustva u vođenju zaposlenika i coachingu.

## Dio 2: Planiranje studentske prakse

### Odjeljak 1: Kako bi obrazovne ustanove trebale pripremiti svoje studente za praksu

Kako bi upotpunili vrijeme koje poslodavci moraju utrošiti na planiranje prakse, obrazovne ustanove također trebaju razmotriti sljedeće ključne faze u planiranju studentske prakse

* ***Vremenski raspored***: kada i koliko dugo. Kakvo će biti radno vrijeme? Pažljivo pratite kada poslodavci objavljuju slobodna mjesta za praksu i osigurajte da vaši studenti iskoriste najbolje prilike
* ***Zaposlenici***: Imam li zaposlenike koji mogu biti podrška studentima tijekom trajanja programa prakse? Koliko je zaposlenicima ustanove ugodno napraviti iskorak u realni sektor. Trebaju li oni profesionalno usavršavanje u tom pogledu?
* ***Obvezni ili izborni***: je li program studentske prakse obvezni ili izborni dio studijskog programa studenta?
* ***Studenti***: Jesu li vaši studenti spremni za praksu? Kakvu pripremu trebaju?

Možda će biti potrebno organizirati radionice kako biste studente pripremili za program studentske prakse. U nastavku su prijedlozi radionica koje možete ponuditi te niz internetskih stranica koje će vam pomoći izraditi brošure ili na koje možete uputiti studente:

**Radionica 1:** Zašto sudjelovati u programu studentske prakse?

**Radionica 2:** Prijava za studentsku praksu

**Radionica 3:** Uspjeh u praksi

Prijedlog planova za pojedine radionice možete pronaći na sljedećim stranicama.

### Odjeljak 2: Radionice

**Radionica 1: Zašto sudjelovati u programu studentske prakse?**

|  |  |
| --- | --- |
| ***Trajanje radionice:*** | 90 min |
| ***Sredstva:*** | * Priručnici za studente * Računalo predavača s projekcijskim platnom |
| ***Ciljevi radionice*** | * Predstavljanje Hrvatske udruge poslodavaca i njihove inicijative za studentske prakse * Upoznavanje s Priručnikom za studente * Pregled prednosti studentske prakse * Što traže poslodavci |

|  |  |  |
| --- | --- | --- |
| ***Vrijeme*** | ***Cilj*** | ***Pojedinosti*** |
| **10 min** | Predstavljanje HUP-a i Inicijative privatnog sektora za mlade (PYSI) | * Kao primjer, dajte pregled Inicijative PYSI i uključenosti HUP-a u program studentske prakse * Predstavite HUP i opišite njihov rad |
| **15 min** | Predstavljanje Priručnika za studente | * Upoznajte studente s priručnikom i referirajte se na njegov sadržaj tijekom radionice |
| **30 min** | Pregled prednosti studentske prakse | * Razvijte entuzijazam studenata za obavljanje studentske prakse. Detaljno razmotrite prednosti kao što su: * praksa na radnom mjestu i iskustvo u industriji * prilika za povezivanje teorije s praksom * izgradnja mreže profesionalnih kontakata * potvrda ili promjena odabira zanimanja * izgradnja samopouzdanja * uporaba nove opreme i strojeva * osposobljenost iz zaštite na radu * Pitanja |
| **30 min** | Što traže poslodavci | * Sposobnost vođenja * Sposobnost rada u timu * Komunikacijske vještine * Vještine rješavanja problema * Snažnu radnu etiku * Analitičke vještine * Tehničke vještine * Inicijativu * Računalne vještine * Fleksibilnost i prilagodljivost * Interpersonalne vještine |
| **5 min** | Pitanja i sljedeći koraci | * Pitanja studenata * Sljedeći koraci |

**Radionica 2: Prijava za studentsku praksu**

|  |  |
| --- | --- |
| ***Trajanje radionice:*** | 3 sata |
| ***Sredstva:*** | * Svaki student mora imati pristup računalu koje je spojeno na Internet * Računalo predavača s projekcijskim platnom |
| ***Ciljevi radionice*** | * Predstavljanje HUP-a i Inicijative privatnog sektora za mlade (PYSI) * Istražite internetske stranice i izvore o studentskoj praksi uzimajući za primjer internetsku stranicu HUP-a * Pregled slobodnih mjesta za studentsku praksu * Odabir i prijava za odgovarajuće slobodno mjesto za studentsku praksu * Izrada životopisa * Ispunjavanje elektroničkog obrasca za prijavu, sljedeći koraci |

|  |  |  |
| --- | --- | --- |
| ***Vrijeme*** | ***Cilj*** | ***Pojedinosti*** |
| **10 min** | Predstavljanje HUP-a i Inicijative privatnog sektora za mlade (PYSI) | * Dajte pregled Inicijative PYSI i uključenosti HUP-a u program studentske prakse * Predstavite HUP i opišite njihov rad |
| **15 min** | Internetske stranice i izvori o studentskoj praksi | * Potaknite studente na pretraživanje internetskih stranica o studentskim praksama i navedite internetsku stranicu HUP-a/PSYI-a kao primjer. Navodeći primjer HUP-a, upoznajte studente s popisom poslodavaca koji sudjeluju u programu studentske prakse |
| **15 min** | Pregled slobodnih mjesta za studentsku praksu | * Omogućite studentima da na internetskoj stranici pregledaju aktualna slobodna mjesta za studentsku praksu |
| **15 min** | Odabir i prijava za odgovarajuće slobodno mjesto za studentsku praksu | * Dajte pregled opisa radnih mjesta te bitnih i poželjnih kriterija * Potaknite studente da razmotre koje se njihove snage i sposobnosti podudaraju s kriterijima navedenim u opisima radnih mjesta * Potaknite studente da pažljivo odaberu mjesta za koja se žele prijaviti |
| **1 sat** | Izrada životopisa | * Procijenite razumiju li studenti što je to CV (životopis) * Objasnite svrhu životopisa * Na primjeru životopisa opišite njegove glavne stavke i izgled * Pregledajte životopise studenata te ih uredite i poboljšajte Ili pomozite studentima napisati životopis * Potaknite studente da koriste životopis kao radni dokument na koji se mogu referirati kada su im potrebne ključne informacije poput datuma i kvalifikacija * Spremite njihove životopise |
| **1 sat** | Ispunjavanje elektroničkog obrasca za prijavu | * Objasnite razliku između obrazaca za prijavu i životopisa * Povežite važnost i korisnost podataka u životopisu za ispunjavanje obrasca za prijavu * Pomozite studentima ispuniti elektroničke prijave |
| **5 min** | Ocjenjivanje i sljedeći koraci | * Snimanje pozicija za koje su se studenti prijavili * Isticanje ključnih datuma i praćenje |

Sljedeću radionicu bi bilo dobro održati prije nego student uđe u svijet industrije.

**Radionica 3: Uspjeh u praksi**

|  |  |
| --- | --- |
| ***Trajanje radionice:*** | 3 sata |
| ***Sredstva:*** | * Priručnici za studente * Računalo predavača s projekcijskim platnom |
| ***Ciljevi radionice*** | * Što se smije, a što ne smije * Poslovni bonton * Odijevanje za uspjeh * Imidž tvrtke u društvenim medijima * Razvoj ciljeva učenja studentske prakse * Kako biti timski igrač * Kako ostaviti snažan dojam |

|  |  |  |
| --- | --- | --- |
| ***Vrijeme*** | ***Cilj*** | ***Pojedinosti*** |
| **30 min** | Što se smije, a što ne smije | Interaktivna radionica – rasprava o tome što se na praksi smije, a što ne smije činiti. To može uključivati sljedeće:  **Što se smije** – postaviti osobne ciljeve, redovito održavati sastanke s voditeljem prakse/mentorom, biti točan, dolaziti na posao i ne bojati se postavljati pitanja  **Što se ne smije** – žaliti se, biti nepristojan, ogovarati, neprimjereno se odijevati, stalno provjeravati društvene mreže ili mobilni telefon, odlaziti s posla bez odobrenja |
| **20 min** | Poslovni bonton | Interaktivna radionica uključuje teme:   * Bonton za e-poštu i telefonske razgovore * Bonton za rad na računalu * Uredski razgovori i ogovaranje |
| **20 min** | Odijevanje za uspjeh | Interaktivna radionica   * Odijevanje primjereno za studentsku praksu * Moguće razlike u pravilima odijevanja u različitim industrijama |
| **30 min** | Imidž tvrtke na društvenim medijima | Interaktivna radionica uključuje teme:   * Primjereno korištenje društvenih medija u slučaju objava o studentskoj praksi * Neprimjerenost vrijeđanja tvrtke ili bilo kojeg njezinog zaposlenika na stranicama društvenih medija * Zaštita podataka iz materijala ili planova i/ili politika organizacije - smije li se to objavljivati na stranicama društvenih mreža? |
| **20 min** | Razvoj ciljeva učenja | * Kako najbolje iskoristiti program studentske prakse razvojem osobnih ciljeva učenja |
| **30 min** | Kako biti timski igrač | * Zahvalnost i lijepo ponašanje * Pozitivan stav * Izbjegavati ogovaranje * Pripaziti na šale * Slušati aktivno * Biti proaktivan i koristan * Odgovarati na konstruktivne povratne informacije * Postati nezamjenjiv |
| **30 min** | Ostavljanje snažnog dojma | * Neformalna i formalna zahvala * Reference i pisma preporuke * Pisma zahvale * LinkedIn kontakti * Održavanje kontakta |

### Odjeljak 3: Korisni izvori

|  |  |  |
| --- | --- | --- |
| **Quintessential Careers** |  | Puno savjeta o profesionalnom odabiru, uključujući informacije o praksi za studente |
| **Tristarr Staffing** | <http://www.tristarrjobs.com/category/job-seekers-blog/success-tips/> | Internetska stranica američke agencije za zapošljavanje s mnogo informacija o pravilima ponašanja i odijevanja na radnom mjestu |
| **Banka Barclays** | <https://www.barclayslifeskills.com/about/> | Banka sa sjedištem u Ujedinjenoj Kraljevini koja je razvila niz programa „vještina za život“ (*life skills*), uključujući prijave za posao |
| **Nacionalna udruga fakulteta i poslodavaca (UK)** | [http://www.naceweb.org/Internships/index.aspx](http://www.naceweb.org/internships/index.aspx) | Koristan odjeljak o stručnim praksama, uključujući najbolje prakse i rezultate ankete |
| **Passport to Trade 2.0** | <http://businessculture.org/southern-europe/business-culture-in-croatia/internship-placement-in-croatia/> | Koristan odjeljak o stručnim praksama u Hrvatskoj sa savjetima za domaće i inozemne studente |
| **Deutsche Telekom** | <https://www.telekom.com/en/careers/students/internship> | Poveznica na informacije o studentskoj praksi tvrtke Deutsche Telekom |
| **Internships.com – a Chegg service** | [http://www.Internships.com/employer/resources/setup/ten-tips](http://www.internships.com/employer/resources/setup/ten-tips) | Pregršt korisnih informacija o stručnim praksama, uključujući savjete i za poslodavce i za studente |
| **Sveučilište Chatham** | [http://careers.chatham.edu/Internship/pdf/InternshipPrep.pdf](http://careers.chatham.edu/internship/pdf/InternshipPrep.pdf) | Korisna knjižica za pripremu za studentsku praksu |
| **Graduateland** | <https://graduateland.com/s/internships/croatia> | Stranica za zapošljavanje sa slobodnim mjestima za studente i diplomirane studente |

## Dio 3: Tijekom trajanja studentske prakse

### Odjeljak 1: Kako pružiti podršku i studentima i poslodavcima

Tijekom programa stručne prakse i student i poslodavac moraju imati osjećaj da imaju podršku.

* Osigurajte imenovanje člana fakultetskog osoblja kojeg student može kontaktirati u slučaju bilo kakvih problema tijekom prakse
* Dajte studentima preferirane kontakt-informacije predstavnika fakulteta, npr. adresu e-pošte ako je to najučinkovitiji način ostvarivanja kontakta
* Osigurajte da tvrtka ima imenovanog člana fakultetskog osoblja s preferiranim kontakt-informacijama
* Osigurajte da je kontakt-osoba za studenta i poslodavca ista osoba
* Odgovarajte u roku od 24 sata na sve zahtjeve poslodavaca ili studenata
* Održavajte redovite sastanke sa studentom i nadgledajte osobne ciljeve učenja
* Održavajte redovite sastanke s poslodavcem i odmah rješavajte sve probleme
* Promičite dolaženje na posao i točnost

### Odjeljak 2: Angažman poslodavca

**Uklanjanje prepreka između poslodavaca i obrazovnih ustanova**

Skoro sve obrazovne ustanove imaju neke veze s poslodavcima, ali se narav angažmana između ustanova i poslodavaca jako razlikuje. Najčešći način na koji su obrazovne ustanove povezane s poslodavcima je putem širenja svijesti o karijerama. To može biti posjetom poslodavca fakultetu kako bi održao predavanje kao gost predavač ili tako što studenti sudjeluju na vanjski organiziranim sajmovima karijera. Ili, poslodavci ponekad doniraju resurse obrazovnoj ustanovi, sponzoriraju nagrade ili imaju svog predstavnika u odboru iste. Angažman poslodavca može se razlikovati između fakulteta unutar jedne ustanove. Primjerice, fakultet matematike može imati bolje veze s poslodavcima nego filozofski fakultet unutar istog sveučilišta.

Učinak koji angažman poslodavca može imati na ustanove i njihove studente je ogroman. Dobar angažman može povećati svijest studenata o različitim industrijskim sektorima i različitim obrazovnim putovima te poboljšati vještine za zapošljavanje kao i samopouzdanje i razumijevanje studenata. [[1]](#footnote-1)

Kako bi se poslodavcima ponudila izravna linija komunikacije potrebno je očistiti kanale. Niže se nalaze neke točke za razmatranje:

* Zovu li poslodavci broj centrale vaše ustanove?
* Koliko je jednostavno poslodavcu doći do osobe s kojom stvarno želi razgovarati?
* Postoji li poseban broj na koji poslodavci mogu zvati?
* Koliko je vaše osoblje u pozivnom centru prijateljski nastrojeno prema poslodavcima?
* Koliko brzo se rješava upit poslodavca?
* Hoće li svi pozivi poslodavaca biti uzvraćeni u roku od 24 sata?
* Zadovoljavaju li kolegiji koje nudite potrebe poslodavaca?

### Odjeljak 3: Smisleni zadaci povezani s poslom

Možda ćete povremeno morati davati smjernice poslodavcu o tome kako studentu zadati smislene radne aktivnosti. Niže se nalaze neke točke za razmatranje:

* Je li poslodavac potpuno svjestan smjera na kojem student studira?
* Je li poslodavac potpuno svjestan studentove pozadine, iskustva i snaga?
* Je li poslodavac odredio projekt na kojem će student raditi? Ako jeste, hoće li taj projekt studentu pružiti prilike za učenje?
* Koje svakodnevne zadatke student izvršava uz rad na projektu? Nadopunjuju li ti zadaci iskustvo studenta i dodaju li vrijednost njegovom iskustvu?
* Hoće li biti prilike za praćenje ključnih zaposlenika u radu?
* Tko je dodijeljen studentu kao voditelj prakse, trener ili mentor na radnom mjestu?

### Odjeljak 4: Ocjenjivanje

Od studenata će se tražiti da ocijene svoj program prakse i jednako tako će se od poslodavca tražiti da ocijeni studenta. Primjerci tih dokumenata i upute kako ih popuniti dani su u Priručniku za poslodavce i Priručniku za studente. Neki poslodavci mogu ponuditi korisnije programe studentskih praksi od drugih. Važno je da dobijete primjerak ocjene i poslodavca i studenta.

## Primjeri dobre prakse

### Studija slučaja 1: Komunikacijski laboratorij

|  |  |
| --- | --- |
| **Studentica** | Aida Hodžić |
| **Poslodavac** | Komunikacijski laboratorij |
| **Radno mjesto za koje je student bio na praksi** | Asistentica u odnosima s javnošću |
| **Opis poslova studenta tijekom prakse** | Na poziciji asistentice obavljala sam brojne zadatke iz širokog spektra aktivnosti odnosa s javnošću. Radila sam na komunikacijskim projektima od početka do kraja - istraživanju, diskutiranju o različitim idejama, planiranju i izvršavanju zadataka, dokumentiranju i analiziranju medijskih članaka o događaju i pripremi prezentacija.  Imala sam priliku sastavljati istraživačka izvješća, sudjelovati u pripremi adrema, *brainstorming* sastancima te pripremati evaluacijska izvješća. Također sam sudjelovala u procesu prevođenja, pripreme i slanja priopćenja za javnost te kontaktirala medije i dobavljače.  Sudjelovala sam u planiranju, prevođenju, osmišljavanju i analizi objava na društvenim mrežama i organiziranju događaja.  Pomagala sam u realizaciji nekoliko događanja uključujući snimanja Facebook Live videozapisa.  Osim zadataka koje sam morala izvršavati tijekom prakse, moj mentor mi je davao i „izmišljene“ zadatke za vježbu. Jedan takav zadatak bio je osmišljavanje kampanje za lansiranje brenda koji nije bio jako poznat u Hrvatskoj. Po završetku kampanje dobila sam detaljne povratne informacije od vrhunskog profesionalca i tako sam imala priliku učiti kako se pripremiti za buduće, stvarne, situacije. |
| **Vremensko razdoblje u kojem se praksa odvijala** | 1. srpnja 2017. do 31. kolovoza 2017. godine |
| **Opišite svoje iskustvo u Komunikacijskom laboratoriju** | Poput svakog studenta koji je zaljubljen u komunikacije, jedva sam dočekala svoje prvo radno iskustvo u struci. Naravno da je strah bio prisutan, što nije neobično ako uzmete u obzir da nikada prije nisam boravila u Zagrebu, niti posjetila Komunikacijski laboratorij. No, znala sam da se radi o timu profesionalaca. Njihov entuzijazam je nepresušan i svakom novom projektu ili klijentu pristupaju kao da im je prvi. Provesti dva mjeseca u takvom okruženju doista je dragocjeno iskustvo.  No, ono možda i najvažnije je što ih nikada nisu zamarala moja brojna pitanja. Sa strpljenjem su detaljno odgovarali na svako. Uvijek sam bila uključena u sve aktivnosti ureda i nikada se nisam osjećala kao manje vrijedan član tima. Izgradili smo divan i kvalitetan odnos.  Za mene je praksa bila prvi (ali siguran) korak u živahan i dinamičan svijet komunikacija koji možda za čovječanstvo nije važan kao Armstrongov, ali iz perspektive jedne studentice je definitivno važniji. |
| **Što ste naučili na ovoj praksi?** | Jedan od meni dragih profesora često kaže: „Ako znate čitati, sve je samo tekst, a ako znate učiti, sve je pouka.“  Potpuno se slažem s tom izrekom. Naučila sam puno o komunikacijama, aplikacijama, medijima i odnosima s klijentima, organizaciji događaja, održavanju društvenih mreža, marketingu, kampanjama, natječajima, radu agencija i mnogim drugim stvarima.  Osim toga, upoznala sam puno novih ljudi, ostvarila nove kontakte, stekla drage prijatelje i naučila nove stvari. Naučila sam puno o Hrvatskoj i događanjima unutar njezinih granica, o njezinoj kulturi i jeziku.  No, prije svega, upoznala sam sebe, svoje snage i slabosti i mislim da sam u ovih 60 dana poprilično sazrela i sada sam spremna zakoračiti u „svijet odraslih“. |
| **Što biste izdvojili kao najbolji dio cjelokupnog iskustva?** | To je stvarno teško pitanje.  Osim edukativnog aspekta, izdvojila bih da mi u uredu nikada nije bilo dosadno, uvijek je bilo posla i svaki dan je bio drugačiji od prethodnog.  Jedan dan bi pisala tekstove, drugi dan istraživala neku temu, treći pomagala pri fotografiranju/snimanju i kreiranju sadržaja za društvene mreže. Imala sam priliku posjetiti prodajna mjesta i konkurentne brendove.  Dakle, dinamičnost agencijskog poslovanja u kombinaciji s dobrom atmosferom su, uz edukativni aspekt, definitivno bili jedna od dobrih strana ovog iskustva. |
| **Hoće li vam i kako ova praksa koristiti i pomoći u budućem zaposlenju (ili vam je već pomogla)?** | Naravno, već sada na predavanjima vidim koristi prakse. Kada profesori govore o nekoj temi o kojoj već imam praktično znanje, znam da će mi to pomoći u karijeri jer svaki poslodavac radije bira studente s iskustvom. |
| **Biste li preporučili svojim prijateljima/kolegama da se uključe u program studentskih praksi i što biste im pritom rekli?** | APSOLUTNO. Nemate pojma što propuštate! A što bih im rekla? Otvorite oči i uši i upijte svaku informaciju jer baš svaka će vam koristiti. Nije sve u knjigama, mnogo znanja stječe se i stručnom praksom. |
| **Kad biste mogli ponoviti praksu, biste li nešto napravili drugačije?** | Kada bih nešto mogla promijeniti onda bih praksu radila i jedno ljeto ranije, nakon druge godine studija. Duži vremenski period bi mi pružio priliku da steknem još više iskustva. Osim toga, definitivno bih si savjetovala da se „ne bojim'' ljudi oko sebe i njihovih reakcija na svaku moju misao jer bih onda vjerojatno više sudjelovala u diskusijama i razgovorima. |
| **Koja je razlika između teorije i prakse? Jeste li se (raz)uvjerili u neke mitove o odnosima s javnošću ili radu u agenciji?** | Zapravo nema tu neke drastične razlike. Program na Sveučilištu u Ankari na kojem studiram je vrlo opširan i pruža nam informacije iz različitih grana društvenih znanosti. Ponekad se kao student zapitate: „Trebam li stvarno znati sve ovo?“ No, kako se nazire kraj mog studija, uviđam da nam je svaka informacija potrebna.  Jedna od karakteristika odnosa s javnošću je da pravila nikada ne mogu biti univerzalna. Ono što dobro funkcionira za jednu tvrtku nije nužno idealno rješenje za drugu. Stoga, kako reče jednom jedan profesor, uvijek moramo imati na umu da smo mi „problem solvers“ tj. oni koji rješavaju probleme. Kada se tako postavite, spajanje teoretskih informacija s onim sto praktično radite postane mnogo lakše i učinkovitije. |
| **Je li praksa u Komunikacijskom laboratoriju ispunila vaša očekivanja?** | Apsolutno! Usporedno s teoretskom nastavom na fakultetu, imamo priliku raditi u tzv. Marketing Ateljeu, gdje naučeno možemo primijeniti u praksi. No, na tim našim radionicama nedostaje „stvarnosti“ koliko god to bili stvarni brendovi, a osim nekih manjih projekata, većina ih se ne realizira već ostaje samo na papiru. Rezultat toga je manjak osjećaja realnosti i stoga je praksa na realnom tržištu i više nego korisna. |
| **Olakšava li vam znanje stečeno tijekom prakse daljnje studiranje?** | Naravno. Uvijek je lijepo znati odgovor prije nego profesori daju objašnjenje. S obzirom da je ovo bila moja zadnja godina, radila sam na završnom projektu (kampanji za pravog klijenta) i znanje stečeno na praksi mi je bilo od velike koristi. |

### Studija slučaja 2: Erste&Steiermärkische Bank d.d.

Erste&Steiermärkische Bank d.d., Jadranski trg 3A, 51000 Rijeka, Hrvatska

OIB: 23057039320

Erste&Steiermärkische Bank d.d. posluje na nacionalnoj razini te uslužuje više od 870.000 klijenata kroz mrežu od 130 poslovnica i 727 bankomata.  Mreža ujedno uključuje 13 komercijalnih, 8 poduzetničkih i 9 profitnih centara za korporativne klijente.  Prema veličini aktive, banka zauzima treće mjesto u Hrvatskoj.

U svom poslovanju banka je prvenstveno usmjerena na građanstvo te malo i srednje poduzetništvo, no istodobno i na tradicionalne velike partnere s kojima posluje u regijama u kojima je snažno prisutna - Rijeci, Zagrebu i Bjelovaru.  Banka se posebno ističe inovativnošću i brigom za klijente, a ujedno kontinuirano radi na proširenju usluga za klijente kao i stalnom podizanju razine kvalitete.

Od početka 2000. godine, Erste banka dio je međunarodne grupacije Erste Group Bank, koja potječe još od davne 1819. godine i prve Austrijske štedne banke.  Od 1997. godine Erste Group Bank razvila se u jednog od vodećih pružatelja financijskih usluga u Srednjoj i Istočnoj Europi. Trenutačno broji 46.600 zaposlenika koji uslužuju 15,8 milijuna klijenata, u 2.500 poslovnica u 7 država: Austriji, Češkoj, Slovačkoj, Rumunjskoj, Mađarskoj, Hrvatskoj i Srbiji.

**Njihova misija**: Poticanje i podrška klijentima, zaposlenicima, dioničarima i društvenoj zajednici u zajedničkom stvaranju dobrobiti.

**Njihova vizija**: biti najbolja banka u Hrvatskoj koja brine o sigurnosti svojih klijenata i pruža najkvalitetnije proizvode i usluge, vodeći računa o dobrobiti svojih zaposlenika, dioničara i društvene zajednice.



**Martina Pandža - Erste banka**



*Tijekom svoje stručne prakse radila sam kao administratorica za studente u Sektoru ljudskih potencijala. Praksa je ispunila zahtjeve programa koji sam studirala, a to je 6 mjeseci obvezne stručne prakse tijekom dva ljetna mjeseca za vrijeme trajanja studija.*

*Praksa u Erste banci bila je za mene izvrsno iskustvo tijekom kojeg sam puno naučila i razvila svoje vještine i znanja.*

*Glavni dio mog rada obuhvaćao je komuniciranje sa studentskom populacijom u svrhu promicanja Erste banke kao poslodavca, zajedno s koordinacijom programa za stjecanje talenata tvrtke General Proba I IT Lab. Također sam radila sa studentskim udrugama i pomagala u organizaciji rotacije i obrazovanja zaposlenika. Sve što sam naučila na fakultetu imala sam priliku primijeniti na radnom mjestu tijekom prakse. Naučila sam puno o upravljanju ljudskim potencijalima i sretna sam što sam imala priliku steći iskustvo u tvrtki koja već niz godina osvaja nagrade i priznanja za izvrsnost.*

*Također smatram da je ova stručna praksa doprinijela mom cjelokupnom razvoju budući sam pohađala i nekoliko radionica za razvoj tzv. mekanih vještina („soft skills“). Najbolje u tom cijelom iskustvu bilo je to što sam imala puno prilika da budem proaktivna, a moje ideje i projekti uglavnom su nailazili na odobravanje. Ova praksa mi je pomogla u karijeri jer se pretvorila u radni odnos. Po završetku prakse radila sam preko studentskog ugovora, a svoj prvi ugovor o radu s Erste bankom potpisala sam po završetku studija. Danas je tržište rada nemilosrdno i pojedincu se teško izdvojiti iz mase kada se prijavljuje za radna mjesta nakon studija. Stoga svima preporučujem uključivanje u program studentske prakse.*

**Ante Martinović - Erste banka**

„*Tijekom prakse radio sam kao studentski administrator u maloprodaji, a radio sam analizu tečajeva i prihoda, izračunavanje dnevnih deviznih pozicija i izračun mjesečnog prometa po kategorijama (mjenjačnice, fizičke osobe, pravne osobe).*

*Tijekom obavljanja studentske prakse imao sam priliku koristiti sve što sam naučio na fakultetu i primijeniti to u praksi.*

*Tijekom prakse su me naučili puno toga, a želio bih istaknuti da sam naučio kako funkcioniraju financijska tržišta i kako je to raditi u financijskoj instituciji.  
 Osim znanja, stekao sam i nova prijateljstva i poznanike i rekao bih da je to najbolji dio ovog iskustva. Studentska praksa u Erste banci je nešto što bi preporučio svima jer omogućava stjecanje brojnih vještina koje nam trebaju u budućnosti."*

### Studija slučaja 3: Genius Consulting



Genius Consulting d.o.o.

Adresa: Modruška 13, 10 000 Zagreb

OIB: 48652379124

E-pošta: [info@geniusconsulting.hr](mailto:info@geniusconsulting.hr)

Genius Consulting je hrvatska tvrtka specijalizirana za izradu i provedbu investicijskih projekata financiranih iz EU i ostalih izvora te financijsko i poslovno savjetovanje.  
Član je Hrvatske gospodarske komore (HGK), Hrvatske udruge poslodavaca (HUP) i Hrvatskog savjeta za zelenu gradnju (HSZG). Tvrtka aktivno surađuje sa konzultantskim tvrtkama u Republici Hrvatskoj, regiji i EU, a projektni tim broji više od 15 stručnjaka s višegodišnjim iskustvom u specijaliziranim područjima.

Njihove glavne usluge uključuju:

* pružanje stručne podrške u prijavama na natječaje za dodjelu bespovratnih sredstava i provedbi projekata iz EU i nacionalnih fondova te pristup financijskim instrumentima
* poslovno i financijsko savjetovanje
* usluge organizacije edukacija, seminara i obuke u području pripreme EU projekata
* organizaciju stručnih skupova (konferencije, forumi i B2B).

Tvrtka Genius Consulting među prvima se u Hrvatskoj pridružila HUP-ovoj Inicijativi privatnog sektora za mlade u siječnju 2017. godine, a od tada kontinuirano prima studente na stručnu praksu. Cilj je pružiti studentima priliku za stjecanje znanja i iskustva koje će kasnije moći koristiti u izgradnji karijere. Od prvog dana studenti su uključeni u rad na stvarnim projektima gdje imaju priliku primijeniti znanja stečena tijekom svog obrazovanja. Na taj način studenti stječu radne navike, samopouzdanje i samostalnost kako bi bili konkurentniji na tržištu rada.

Genius Consulting na praksu prima studente svih društvenih i prirodnih usmjerenja koji se žele upoznati s radom u konzultantskoj tvrtki i graditi karijeru u toj dinamičnoj industriji. Svaki student na praksi dobiva svog voditelja prakse, mentora i trenera. Voditelj prakse zadužen je za odabir studenata za praksu, nadgleda tijek prakse te, zajedno s mentorom, donosi konačnu ocjenu o kvaliteti rada studenta. Mentor uvodi studente u poslovno okruženje i objašnjava interne procedure i metode rada sukladno dodijeljenim zadacima. Mentor aktivno radi sa studentima, dodjeljuje radne zadatke i na raspolaganju je studentima tijekom trajanja studentske prakse za davanje smjernica i rješavanje eventualnih nejasnoća. Trener usmjerava studente i daje prijedloge za poboljšanja.

Studenti u Genius Consulting-u aktivno sudjeluju u projektima, obavljaju poslove projektnog asistenta i rade na raznim zadacima poput analize dokumentacije za nadmetanje, analize poslovanja i izrade poslovnih planova, studija izvodljivosti i istraživanja tržišta ili analize financijskih izvješća. Studentska praksa je izvrsna prilika za angažiranje studenata koji se ističu i pokazuju volju i želju za napretkom i rastom zajedno s tvrtkom.

**Monika Kordić, direktorica**

*„**Mnogi studenti zainteresirani su za obavljanje stručne prakse tijekom studija, što je vrlo pohvalno za nove generacije, no često zbog ograničenja obrazovnog sustava ne znaju kako i kome se obratiti. S druge strane, poslodavci imaju velikih poteškoća pri pronalaženju stručnog kadra koji odgovara njihovim potrebama. Hrvatska udruga poslodavaca, uz podršku EBRD-a, prepoznala je važnost povezivanja poslodavaca i studenata koji tek trebaju zakoračiti na tržište rada. Velika nam je čast što možemo podržati provedbu Inicijative za mlade i što aktivno sudjelujemo od samog početka. Sa stajališta poslodavca mogu reći kako poslodavci uključeni u Inicijativu na taj način značajno skraćuju proces selekcije i odabira kandidata, a tijekom prakse imaju priliku upoznati svoje potencijalne zaposlenike. Od samog početka, kontinuirano privlačimo kvalitetne studente i upoznajemo ih s poslovnim svijetom.*

*U Genius Consultingu potičemo različitosti, odvažnost i kreativnost u želji da svaki član tima (uključujući i studente) razvija svoju karijeru vlastitom dinamikom i u smjeru koji mu najbolje odgovara. Zahvaljujući mentorima i trenerima raste njihovo samopouzdanje u postizanju izvrsnih poslovnih rezultata. Tvrtka Genius Consulting nastavlja sudjelovati u ovoj Inicijativi i putem programa studentske prakse tražit će potencijalne kandidate koji će jačati njezin tim iz godine u godinu. Savjetujem studentima da tijekom prakse u našoj tvrtki steknu što više radnog iskustva jer će im to omogućiti veću konkurentnost na tržištu rada. Također želim potaknuti i druge poslodavce da se pridruže Inicijativi kako bi osigurali daljnji rast i razvoj svog poslovanja.“*

Tijekom svibnja, lipnja i srpnja 2017. stručnu praksu u tvrtki Genius Consulting obavljale su Dorotea i Jakica, studentice Agronomskog i Ekonomskog fakulteta. Tijekom listopada na praksi je bila Maja, studentica Ekonomskog fakulteta i osoba s invaliditetom. U studenome je praksu obavila i Ana, studentica Ekonomskog fakulteta. Svi su bili vrlo odgovorni i pokazali vještine timskog rada i visoku razinu učenja i motivacije. Već nakon 2 do 3 tjedna su uz mentorstvo mogle izvršavati povjerene im zadatke u zadanom roku.

**Dorotea, studentica Agronomskog fakulteta**

*„**Genius je mjesto za mlade ljude sa svježim i inovativnim idejama u poslovanju. Dolaskom na studentsku praksu postajete dio tima i radite na stvarnim projektima. Članovi tima vas potiču i pomažu vam pri izvršenju zadataka. Sastanci se održavaju redovito, a vaš mentor vam je uvijek na raspolaganju za konzultacije i pomoć. Radno okruženje je sigurno i poticajno. Vlastiti prostor za rad i računalna oprema velika su prednost i pozitivan psihološki faktor pri obavljanju zadataka. Još jedna velika prednost prakse u Geniusu je širok raspon različitih projekata u različitim sektorima zbog čega je rad dinamičan i zanimljiv. Genius je dobro mjesto za primjenu teorijskog znanja, ali i za razvijanje interesa u drugim sektorima i podizanje samopouzdanja. Preporučila bih Genius svim studentima, a pogotovo svojim kolegama, zbog velikog broja projekata u poljoprivrednom sektoru.“*

**Jakica, studentica Ekonomskog fakulteta**

*„**Genius Consulting je odlično mjesto za rad, posebno za praksu. Od prvog dana studenti dobivaju konkretne zadatke i odgovornosti i aktivno sudjeluju u pisanju projekata uz vodstvo mentora, što im daje stvarni uvid u posao. Praksa u Genius Consultingu mi je pomogla da se bolje upoznam s radom konzultantskih tvrtki, shvatim područje interesa i smjer razvijanja moje karijere u budućnosti. Radna atmosfera je odlična i svakako preporučam ovu tvrtku svima koji su u potrazi za praksom.”*

**Ana, studentica Ekonomskog fakulteta**

*„Apsolventica sam na Ekonomskom fakultetu u Zagrebu, smjer Financije. Na samom početku traženja prakse otkrila sam da tvrtka Genius Consulting prima studente na stručnu praksu. Nakon dobivenog poziva na testiranje, i potom razgovor, bila sam sigurna da je to pravo mjesto za početak moje karijere. Od prvog dana dodijeljeni su mi zadaci i odgovornosti te mentor koji mi je bio uvijek na raspolaganju za pomoć i rješavanje problema. Odmah sam postala dio tima što mi je pomoglo u stjecanju samopouzdanja. Poslodavac je prepoznao moj rad, trud i interes. Za studente koji traže stručno usavršavanje i žele naučiti što više korisnih i zanimljivih stvari, Genius Consulting je idealno mjesto za ispunjavanje njihovih očekivanja.”*

## Dodaci

**Dodatak 1: Izvještaj Mentora o Studentskoj Praksi - Ocjena Studenta na Praksi (popunjava poslodavac)****[[2]](#footnote-2)**

|  |  |
| --- | --- |
| **Ime studenta** |  |
| **Naziv tvrtke** |  |
| **Ime mentora u tvrtki** |  |
| **Datum ocjenjivanja** |  |

|  | loše | zadovoljavajuće | dobro | izvrsno | napomena |
| --- | --- | --- | --- | --- | --- |
| **Prisustvo** |  |  |  |  |  |
| **Točnost** |  |  |  |  |  |
| **Produktivnost** |  |  |  |  |  |
| **Kvaliteta rada** |  |  |  |  |  |
| **Inicijativa** |  |  |  |  |  |
| **Pouzdanost** |  |  |  |  |  |
| **Stav** |  |  |  |  |  |
| **Komunikacija** |  |  |  |  |  |
| **Odnos s kolegama** |  |  |  |  |  |
| **Timski rad** |  |  |  |  |  |
| **Sposobnost učenja** |  |  |  |  |  |
| **Donošenje odluka** |  |  |  |  |  |
| **Rješavanje problema** |  |  |  |  |  |

**PRISUSTVO** označava dolaženje na posao, ostajanje tijekom cijelog radnog vremena, ne izostajanje s posla

**TOČNOST** dolazak na posao i obavljanje zadataka na vrijeme

**PRODUKTIVNOST** koliku količinu posla student odradi u određenom vremenskom periodu

**KVALITETA RADA** koliko je kvalitetno student odradio zadatak

**INICIJATIVA** samostalno preuzimanje odgovornosti, predlaganje rješenja

**POUZDANOST** može se osloniti na studenta da će obaviti zadani posao

**STAV** student se s optimizmom suočava s problemima, ima pozitivan pristup poslu, otvoren

**KOMUNIKACIJA** komunicira li student jasno i pristojno, prilagođava li stil komunikacije sugovorniku

**ODNOS S KOLEGAMA** kako se slaže s ostalim suradnicima, kako rješava konfliktne situacije

**TIMSKI RAD** kako funkcionira kao član tima, razumije li i obavlja dobro svoju ulogu

**SPOSOBNOST UČENJA** usvaja li student nova znanja i vještine bez problema

**DONOŠENJE ODLUKA** uzima li u obzir sve relevantne informacije, donosi li ispravne odluke

**RJEŠAVANJE PROBLEMA** koliko je uspješan u nepredviđenim situacijama, kako pristupa problemima

|  |
| --- |
| **Ukupan učinak** |
| **Područja u kojima se student ističe** |
| **Područja za poboljšanje** |
| **Područja u kojima je student stekao nove vještine, uvide, vrijednosti i pouzdanje** |
| **Je li student demonstrirao kontinuiran napredak tijekom trajanja studentske prakse?** |
| **Je li akademska priprema studenta bila dostatna?** |
| **Dodatni komentari ili prijedlozi** |
| **Pismene preporuke/reference studenta** |

**Potpisao (mentor): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### Dodatak 2: Izvještaj Studenta o Završenoj Praksi (ispunjava student)

**Kontakt-informacije studenta**

|  |  |
| --- | --- |
| **Ime** | **Sveučilište/Fakultet** |
| **Telefon** | **E-pošta** |
| **Datum početka studentske prakse** | **Datum završetka** |
| **Pozicija/uloga u studentskoj praksi** | |

**Kontakt-informacije za studentsku praksu**

|  |  |
| --- | --- |
| **Tvrtka** | **Odjel** |
| **Ime voditelja prakse** | **Adresa e-pošte voditelja prakse** |
| **Telefon** |  |

Označite sa **X** polje koje najbolje opisuje Vaše slaganje s navedenom tvrdnjom. Za svaki odgovor „Nije primjenjivo“ molimo Vas da napišete kratko objašnjenje pod „Dodatni komentari“:

|  | **Potpuno se slažem** | **Slažem se** | **Neutralan/na sam** | **Ne slažem se** | **Nimalo se ne slažem** | **Nije primjenjivo** |
| --- | --- | --- | --- | --- | --- | --- |
| Uživao sam u svojoj praksi |  |  |  |  |  |  |
| Ovo iskustvo mi je dalo realističan prikaz moje izabrane karijere. |  |  |  |  |  |  |
| Kolege su me tretirali kao jednog od „svojih“. |  |  |  |  |  |  |
| Mentor mi je pomagao i pružao podršku. |  |  |  |  |  |  |
| Praksa mi je bila zanimljiva. |  |  |  |  |  |  |
| Postupno sam uveden u posao. |  |  |  |  |  |  |
| Osjećao sam da se moj rad cijeni. |  |  |  |  |  |  |
| Osjećam se spremnijim ući u svijet rada. |  |  |  |  |  |  |
| Bilo mi je ugodno surađivati s kolegama. |  |  |  |  |  |  |
| Imao sam redovite sastanke s mentorom. |  |  |  |  |  |  |
| Radni zadaci bili su izazovni i poticajni. |  |  |  |  |  |  |
| Dan mi je detaljan uvid u poslovanje tvrtke. |  |  |  |  |  |  |
| Smatram da je to dobra tvrtka za zaposlenje. |  |  |  |  |  |  |
| Stekao sam dojam o tome želim li se doista baviti ovim poslom. |  |  |  |  |  |  |
| Ostvario sam kvalitetne profesionalne kontakte. |  |  |  |  |  |  |
| Mentor mi je davao konkretne savjete. |  |  |  |  |  |  |
| Radni raspored mi je bio ispunjen, nisam imao „praznog hoda“. |  |  |  |  |  |  |
| Tvrtka se dobro pripremila za moju praksu. |  |  |  |  |  |  |
| Stekao sam samopouzdanje u izvedbi radnih zadataka. |  |  |  |  |  |  |
| Radio sam u ugodnoj atmosferi. |  |  |  |  |  |  |
| Mentor je strpljivo odgovarao na moja pitanja. |  |  |  |  |  |  |
| Praksa mi je omogućila da lakše povežem gradivo s fakulteta s primjenom u poslu. |  |  |  |  |  |  |
| Dan mi je uvid u rad višeg rukovoditelja. |  |  |  |  |  |  |
| Preporučio bih drugima odraditi praksu u ovoj tvrtki. |  |  |  |  |  |  |
| Stekao sam iskustvo u rukovanju modernim tehnologijama/strojevima. |  |  |  |  |  |  |
| Kolege su me podupirali i poticali da budem bolji. |  |  |  |  |  |  |
| Od mentora sam dobivao detaljne povratne informacije o svojem radu. |  |  |  |  |  |  |
| Sudjelovao sam u zadacima koji su podrška temeljnim poslovnim funkcijama. |  |  |  |  |  |  |
| Informacije u oglasu točno su prikazale posao. |  |  |  |  |  |  |
| Stekao sam nova znanja vezano uz područje rada koja mi nisu bila dostupna u sklopu obrazovanja. |  |  |  |  |  |  |
| Kolege su bili spremni odgovarati na moja pitanja. |  |  |  |  |  |  |
| Preporučio bih mentora drugim studentima. |  |  |  |  |  |  |
| Imao sam dodijeljen/organiziran svoj radni prostor. |  |  |  |  |  |  |
| Uvaženo je moje mišljenje oko bitnih tema. |  |  |  |  |  |  |
| Upoznat sam sa sigurnosnim procedurama u poslu. |  |  |  |  |  |  |
| Radio sam na dugoročnom projektu/zadatku. |  |  |  |  |  |  |
| Količina i zahtjevi posla bili su primjereni mojem znanju i vještinama. |  |  |  |  |  |  |
| Imao sam podršku prilikom izvršavanja zahtjevnih zadataka. |  |  |  |  |  |  |
| Imao sam priliku dodatno razviti komunikacijske i/ili prezentacijske vještine. |  |  |  |  |  |  |
| Imali smo učinkovitu komunikaciju i razmjenu informacija unutar odjela/tima. |  |  |  |  |  |  |
| Mentor je značajno utjecao na moj osobni i profesionalni razvoj. |  |  |  |  |  |  |

**Dodatni komentari:**

|  |
| --- |
|  |

**Potpisao/la**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Datum: \_\_\_\_\_\_\_\_\_\_**

1. [https://www.gov.uk/government/uploads/system/uploads/attachment\_data/file/386030/bis-14-1271-understanding-the-link-between-employers-and-schools-and-the-role-of-the-national-careers-service.pdf /](https://www.gov.uk/government/uploads/system/uploads/attachment_data/file/386030/bis-14-1271-understanding-the-link-between-employers-and-schools-and-the-role-of-the-national-careers-service.pdf%20/) [↑](#footnote-ref-1)
2. Pogledajte <http://www.ucdenver.edu/life/services/ExperientialLearning/foremployers/Documents/Sample%20Employer%20Evaluation.pdf> za još jedan primjer poslodavčeve ocjene studenta [↑](#footnote-ref-2)